KOMISIJOS REGLAMENTAS (EB) Nr. 840/2006
2006 m. birželio 7 d.
nustatantis 2006-2007 prekybos metų pagalbą už perdirbimui skirtus persikus pagal Tarybos reglamentą (EB) Nr. 2201/96
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 6 straipsnio 1 dalį,
kadangi:
(1)
Pagal 2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo (2) 3 straipsnio 3 dalį, Komisija skelbia taikomos pagalbos už persikus dydį po to, kai buvo patikrinta, ar laikomasi ribų, nustatytų Reglamento (EB) Nr. 2201/96 III priede.
(2)
Pagal pagalbos schemą perdirbtų persikų vidutinis kiekis pastaraisiais trimis prekybos metais neperžengė Bendrijos nustatytos ribos. 2006-2007 prekybos metais kiekvienai susijusiai valstybei narei taikomas pagalbos dydis yra nustatytas Reglamento (EB) Nr. 2201/96 4 straipsnio 2 dalyje.
(3)
Šiame reglamente numatytoms priemonėms pritaria Iš vaisių ir daržovių pagamintų produktų vadybos komitetas,
PRIĖMĖ ŠĮ REGLAMENTĄ:
1 straipsnis
Remiantis Reglamento (EB) Nr. 2201/96 2 straipsnio nuostatomis, 2006-2007 prekybos metais pagalbos už persikus dydis yra 47,70 euro už toną.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas 2006-2007 prekybos metams.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 7 d.